Il-Prim Ministru Joseph Muscat qal li l-Gvern ma jistax iservi bħala kumpanija tal-assigurazzjoni, b'referenza għall-maltemp li għamel il-ġimgħa li għaddiet. Muscat qal ukoll li l-gvern ma jistax iservi bħala kumpanija tal-assigurazzjoni privata, filwaqt li minkejja dan xorta waħda jifhem kif kienu bosta dawk il-familji u dawk il-persuni li sofrew danni konsegwenza tal-maltempata. Fi stqarrija, l-Uffiċċju tal-Prim Ministru qal li waqt laqgħa f'Kastilja, bħala ringrazzjament għas-servizz li ngħata minn ħafna ħaddiema wara l-maltemp li ħakem lil Malta fi tmiem il-ġimgħa li għaddiet, Muscat qal li permezz tal-attività tal-lum qed jingħata wiċċ lil ħafna persuni li taw servizz lil ħafna. Il-Prim Ministru Joseph Muscat qal li l-maltempata ma kellhiex aktar effetti għax kien hemm ħidma u koordinazzjoni bejn mijiet ta' ħaddiema u voluntiera li permezz ta' ħidmiethom ħallew lil Malta għaddejja. Miguela Xuereb Il-Prim Ministru stqarr li bħala gvern għadu għaddej bix-xogħol biex wieħed ikun jista' jara l-impatt ta' din il-maltempata filwaqt li afferma l-impenn tal-gvern li jkun hemm għajnuna mogħtija lill-bdiewa, s-sajjieda u r-raħħala li ġew milquta b'mod ħażin u li ma hemm ħadd jagħmel tajjeb għalihom. Waqt din l-attività kien hemm preżenti rappreżentanza mill-Protezzjoni Ċivili, il-Pulizija, il-Forzi Armati ta' Malta, Mater Dei, mill-Malta Industrial Parks, mid-Dipartiment tal-Loġistika fi ħdan Ministeru għall-Edukazzjoni u x-Xogħol, mill-Enemalta, mill-Korporazzjoni tas-Servizzi tal-Ilma, mill-MIA, mill-MET Office, mill-Fondazzjoni għaż-Żoni Turistiċi, minn Heritage Malta, mid-Dipartiment tat-Tindif, mil-LESA, minn Festivals Malta, mill-Kunsill Malti għall-Arti, mill-ELC, minn Ambjent Malta, mir-Response Team tal-Biedja fi ħdan is-segretarjat, minn Transport Malta, mit-Trasport Pubbliku, minn Infrastructure Malta, mill-Gozo Channel, minn Eco Għawdex, minn Rural Gozo, mill-Uffiċċju tal-Implimentazzjoni fi ħdan il-Ministeru ta' Għawdex, mill-Awtorità tad-Djar, mill-Malta Red Cross, St. John Rescue Corps, mill-ERRC, flimkien mal-kumpaniji tat-telekomunikazzjoni GO, Vodafone u Melita. Filmat: Miguela Xuereb .td_uid_3_5ee4e6a57ddf6_rand.td-a-rec-img{text-align:left}.td_uid_3_5ee4e6a57ddf6_rand.td-a-rec-img img{margin:0 auto 0 0}